Malcom (jalgpallur)

Malcom Filipe Silva de Oliveira (tuntud ka kui Malcom; sündinud 26. veebruaril 1997 São Paulos) on Brasiilia jalgpallur, kes mängib Saudi Araabia kõrgliiga klubis Al Hilal ääreründajana. Tema karjäär algas Corinthiansi jalgpalliklubis, kus ta tegi profidebüüdi 2014. aastal ning kellega koos tuldi 2015. aastal Brasiilia meistriliiga Série A meistriks. 2016. aasta jaanuaris liitus ta Prantsuse liiga klubiga Bordeaux, kelle meeskonnas mängis kahe ja poole aasta jooksul 96 kohtumises ning lõi kokku 23 väravat. 2018. aastal sõlmis ta Hispaania kõrgliiga klubiga Barcelona lepingu, mille esialgne väärtus oli 41 miljonit eurot. Malcom alustas karjääri sünnilinna São Paulo jalgpalliklubi Corinthians noortemeeskonnas. 2014. aasta alguses oli ta liige meeskonnas, mis tuli Copa São Paulo de Futebol Júnior'is Santose järel teisele kohale. Ta kutsus esindusmeeskonda peatreener Mano Menezes. Esimese mängu pidas ta seal 19. märtsil 2014 Copa do Brasili esimeses voorus, mängides võõrsil 2:0 võidumängus Bahia de Feira vastu viimased kümme minutit, olles vahetanud välja Jádsoni. Neli päeva hiljem tegi ta oma ainukese esituse Campeonato Paulista hooajal; seal saadeti ta 3:0 võidumängus Atlético Sorocaba vastu platsile viimaseks kümneks minutiks Luciano vahetusmehena. Brasiilia meistriliigas Série A pääses ta esimest korda platsile 27. aprillil 2014 Romarinho väljavahetajana 2:0 võidumängus Flamengo üle. 18. septembril lõi ta Arena Corinthiansil peetud 1:1 viigimängus Chapecoense vastu avavärava. 2015. aasta Série A meistriliiga hooajal oli ta regulaarne algkoosseisu mängija. Ta mängis klubis kokku 70 mängu ning lõi 10 väravat. Prantsuse klubi Boredeaux ostis Malcomi 31. jaanuaril 2016, et asendada Sunderlandi minevat Wahbi Khazrid. Klubi omandas 5 miljoni euro eest poole tema majanduslikest õigustest. Nädal aega hiljem mängis Malcom Ligue 1 (Prantsuse meistriliiga) kodumängus Saint-Étienne vastu, mis kaotati 1:4, vahetades 69. minutil välja Thomas Touré. 10. veebruaril lõi ta Prantsuse karikavõistluste 1/16 finaalis Nantesi vastu enda debüütvärava, viies Bordeaux' lisaajal 3:2 juhtima. Mäng Nantesi vastu Matmut Atlantique'il kaotati lõpuks 3:4. Malcom sai kirja esimese väravasöödu 30. aprillil, andes 4:2 võidumängus Troyes' vastu söödu Cheick Diabatéle. Järgmisel nädalal lõi ta kodus toimunud 3:0 võidumängus Lorienti vastu enda liigahooaja ainukese värava. Malcom sõlmis 27. septembril 2017 klubiga uue lepingu, mis kestis 2021. aasta juunini. Tema viimane hooaeg kujunes tema kõige viljakamaks hooajaks, kui ta lõi liigas 12 väravat. See hooaeg algas kahe väravaga Lyoni vastu 19. augustil aset leidnud 3:3 liigamängus. Üks väravatest oli kauglöök, mis seisu üleajal viigistas. Ta mängis klubis kolm hooaega, mille jooksul lõi 96 kohtumisega kõikide sarjade peale 23 väravat. Mitme otsustava etteastega kerkis ta kiiresti toetajate lemmikuks. Tema kauglöök Dijoni vastu 1. detsembril 2017 hääletati hooaja parimaks väravaks. 24. juulil 2018 teatas Hispaania klubi FC Barcelona Malcomi mängijaõiguste omandamisest. Malcom sõlmis viie aasta pikkuse lepingu ning üleminekutasuks oli 41 miljonit eurot, millele lisandus 1 miljon eurot võimalike boonustena. Corinthians sai 2,5% üleminekusummast. Malcom oli eelnevalt lähedal olnud AS Romaga liitumisele, kui Itaalia klubi toetajad ootasid mängija saabumist lennujaamas ning klubi spordidirektor Monchi sõnas, et itaallased kaaluvad Barcelona vastu kohtusse minemist. Euroopa Liidu passi mitteomavate mängijate limiidi tõttu ei mahtunud Malcom Barcelona meeskonda, mis võitis 2018. aasta Hispaania superkarika. Ta tegi enda klubidebüüdi 25. augustil 1:0 võidumängus Real Valladolidi vastu José Zorrilla staadionil, kui vahetas kuus minutit enne mängu lõppu välja kaasmaalase Philippe Coutinho. 6. novembril lõi Malcom Barcelona meeskonnas oma esimese värava, viies klubi Milano Interiga 1:1 viigiga lõppenud UEFA Meistrite Liiga mängus juhtima. 2019. aasta augustis sõlmis ta viieaastase lepingu Venemaa kõrgliiga klubiga Peterburi Zenit. Suvel 2023 liitus Malcom ligi 45 miljoni euro eest Saudi Araabia klubiga Al Hilal. Malcom kutsuti Brasiilia U20 jalgpallikoondisse, et osaleda Lõuna-Ameerika noorte meistrivõistlustel, mis toimusid Uruguays. Malcom lõi kuue mängu peale ühe värava ning Brasiilia noortemeeskond sai võistlustel neljanda koha. Samal aastal veel kutsuti ta Kenedyt asendama meeskonda, mis võttis osa 2015. aasta FIFA U20 maailmameistrivõistlustest Uus-Meremaal. Malcom osales viies kohtumises, sealhulgas finaalis, mille Brasiilia kaotas Serbiale. 2018. aasta septembris kutsus peatreener Tite Malcomi Brasiilia koondisse, mis mängis sõprusmänge Saudi Araabia ja Argentina vastu. Malcomi isa nimetas poja afroameeriklasest aktivisti Malcolm X-i järgi. 2015. aasta juulis avastasid São Paulo ametnikud petuskeemi, mis paljastas, et Malcom oli juhiloa saanud ainult 20 päeva pärast oma 18. sünnipäeva. Tavaliselt on juhiloa omandamise käigus kohustuslik kolmekuuline praktilise sõidu koolitus. Malcom pälvis oma Bordeaux' perioodil kriitikat suhtlusmeedias käitumise eest. 2017. aasta septembris poseeris ta pärast suurt kaotust PSGle vastaste mängija Neymariga ning kolm kuud hiljem filmis ta staadioni ees koos kaasmaalastest meeskonnakaaslastega muretus toonis video, olles just saanud kaotuse osaliseks. 2. detsembri 2018 seisuga Corinthians Campeonato Brasileiro Série A: 2015 Barcelona La Liga: 2018–19 Jack Lang. "No ego, no excuses – just a burning desire to win at all costs: Meet Malcom, the 'responsible irresponsible' superstar". "Corintiano, Malcom se emociona com estria". "CORINTHIANS 3 X 0 ATLÉTICO SOROCABA – PAULISTA 2014". João Henrique Marques. "Corinthians joga mal, empata com Chapecoense e esfria ânimo para clássico... – Veja mais em https://esporte.uol.com.br/futebol/campeonatos/brasileiro/serie-a/ultimas-noticias/2014/09/18/corinthians-x-chapecoense.htm?cmpid=copiaecola". Originaali arhiivikoopia seisuga 27. juuli 2018. {{netiviide}}: välislink kohas |Pealkiri= (juhend) "MALCOM". "Le Brésilien Malcom à Bordeaux dimanche". "Bordeaux agree to sign Corinthians' Malcom". "Arambarri and Malcom join Bordeaux". Originaali arhiivikoopia seisuga 15. juuli 2019. "Football – Ligue 1 : Bordeaux battu par Saint-Etienne (1–4)". Par Tristan Arnaud. "NANTES SE QUALIFIE ET PLONGE BORDEAUX DANS LA CRISE". "Malcom quitte les Girondins de Bordeaux". Originaali arhiivikoopia seisuga 17. detsember 2018. "Malcom prolonge l'aventure !". Originaali arhiivikoopia seisuga 17. detsember 2018. "Le respect de votre vie privée est notre priorité". ESPN. "Roma win race to sign Brazilian winger Malcom from Bordeaux". Adam White, Eric Devin. "Meet Malcom, the other Brazilian forward who is setting Ligue 1 alight". Robin Bairner. "Malcom, Aouar, Mbappe and the Ligue 1 Rising Stars of the Season". "Le Barça annonce le transfert de Malcom (Bordeaux)". "Agreement with Girondins de Bordeaux for the transfer of Malcom". "Corinthians receberá R$ 4,5 mi com ida de Malcom ao Barcelona". MARCA. "Roma fans waiting at the airport for Malcom go home empty handed". Niall McVeigh. "Barcelona sign Bordeaux's Malcom for £36.5m as Roma consider legal action". Ramiro Aldunate. "Valverde plays it safe with regards to non-EU players". "Real Valladolid 0–1 Barcelona – VAR rules out late equaliser for hosts". Sam Marsden. "Malcom scores first competitive goal for Barcelona in 7/10 showing at Inter". Assessoria CBF. "Kenedy está desconvocado da Sub-20. Malcom será seu substituto". Originaali arhiivikoopia seisuga 15. jaanuar 2018. SPORTS NEWS. "Malcom, Pablo get first call-ups for Brazil". Originaali arhiivikoopia seisuga 23. september 2018. "Detran descobre fraude após jogador do Corinthians tirar CNH". Adam White and Eric Devin. "Gus Poyet melts down as Bordeaux go from crisis to crisis".  Malcom (jalgpallur) – pildid, videod ja helifailid Wikimedia Commonsis Profiil FC Barcelona kodulehel